เจาะน้ำไขสันหลัง ดูอะไรได้บ้างคะ
สวัสดีค่ะ การเจาะน้ำไขสันหลังเป็นการใช้เข็มขนาดเล็กแทงเข้าไปที่บริเวณผิวหนังไปจนถึงเยื่อหุ้มไขสันหลังและเจาะดูดเอาน้ำไขสันหลังไปส่งตรวจทางห้องปฏิบัติการโดยการเจาะน้ำไขสันหลังหลักๆจะดูเรื่องจำนวนเม็ดเลือดขาว เม็ดเลือดแดง ที่อาจบ่งบอกถึงการติดเชื้อว่ามีหรือไม่ เป็นการติดเชื้อประเภทใด ดูน้ำตาลและโปรตีนในน้ำไขสันหลัง ช่วยบอกประเภทของการติดเชื้อ หรืออาจบ่งบอกถึงการอักเสบของเยื่อหุ้มไขสันหลังได้ ร่วมกับสามารถส่งตรวจหาเชื้อแบคทีเรีย เชื้อไวรัส เชื้อราตามแพทย์สงสัย (จากประวัติและตรวจร่างกาย) ร่วมด้วยได้ แนะนำการสอบถามกับแพทย์ที่ดูแลอีกครั้งถึงข้อบ่งชี้ และติดตามผลหลังการเจาะน้ำกับแพทย์ต่อไป